Filippo Beroaldo la Juna

Filippo Beroaldo (1472-1518)  estis itala humanisto, filologo, eldonisto, poeto, helenisto, latinisto, bibliotekisto de Vatikano. Li estis nevo kaj lernanto de Filippo Beroaldo (1453-1505), kun kiu li lernis la grekan kaj la latinan, kaj estinte 24-jara, li fariĝis beletra profesoro en la Universitato de Bolonjo.

Biografio
Elektinte Romon kiel sia loĝejon, li konatiĝis kun Johano de Mediĉo, estonta papo Leono la 10-a, kiu akceptis lin siaserve, kiel privata sekretario, kaj, kiam Johano alvenis al la pontifikeco, Beroaldo estis nomumita direktoro de la Roma Akademio, sed tre eble li rezignis tiun postenon kiam al li estas proponita la biblioteko de Vatikano. Pietro Bembo (1470-1547), Francesco Maria Molza (1489-1544) kaj Markantono Flaminio (1497-1550) estis liaj amikoj, krom aliaj tiamaj erudiciuloj en Romo. Li ŝajne aperas inter la admirantaro de la renomaj imperiaj festoj de la korteganinojHistory of Lingerie III: Rise of the Roman Courtesan . kaj oni diras ke li estis tre ĵaluza de la estonta kardinalo Jacopo Sadoleto (1477-1547) rilate al unu el ili. Kelkaj el liaj poemoj estis relative diboĉaj, ĉar tiu estis la tiama gusto, kaj precipe en la malbonmora kortego de Leono la 10-a. Lia morto, en 1518, kredeble okazis pro kelkaj ĉagrenoj kun tiu pontifiko, kiel bibliotekisto, tamen ne ekzistas evidentaĵoj.

Li estis same erudicia kiel Beroaldo al maljuna, sed liaj skribaĵoj estis pli konsistigaj, ĉefe rilate al poezioj, kvankam ili estis malpli prilaboritaj. Lia ĉefa verko "Taciti Annalium libri quinque priores" (Romo, 1515; Liono 1542; Parizo, 1608) estis plurfoje eldonita. Ĉi-eldono estas dediĉita al Leono la 10-a, al kies peto ĝi estis al li atribuita, kaj pagis kvincent zekinojn por la manuskripto, kiu estis kopiita de Giovanni Angelo Arcimboldi (1485-1555) kaj portita al la Abatejo de CorveyAbatejo de Corvey, en Vestfalio. La papo tiom ŝatis la verkon de Beroaldo, tiel ke li deklaris ekskomuniko-punon, krom la pago de ducent dukatoj kaj konfiskado de ĉiuj libroj, kontraŭ iu ajn represado de la verko, en la tempodaŭro de dek jarojn sen la konfirmita deklaracio de la eldonisto. La aliaj libroj antaŭe publikigitaj de Tacito estis aldonitaj al la jam menciita eldono. La verko faris tiom da sukceso, precipe de la franca nacio, ke ĝi estis sesfoje tradukita en la francan, inter aliaj de Clément Marot (1496-1544). Parto de tiu verko estis enkorpigita al la "Delitiae poetarum Italorum" de Giovanni Matteo Toscano (1500-1580).

 Elektita verkaro

 Analoj de Tacito, 1515
 Odoj kaj Latinaj epigramoj, 1550
 Odarum libri tres, et epigrammatum liber unus, Romo, 1530

Literaturo

 Personensuche
 Bibliothèque Nationale de France
 Enciclopedia Italiana
 Filippo Beroaldo kaj la jura humanismo 
 Contemporaries of Erasmus: A Biographical Register of the ..., Volumes 1-3, Peter G. Bietenholz, Thomas Brian Deutscher
 The Universities of the Italian Renaissance, Paul F. Grendler
 Literary and Educational Writings, Volumes 5-6, Desiderius Erasmus
 Modern Poets, Lilio Gregorio Giraldi
 Asia in the Making of Europe, Volume II: A Century of ..., Volume 2, Livro 1, Donald F. Lach
 The life and pontificate of Leo X, William I Roscoe
 The Villas of Pliny from Antiquity to Posterity, Pierre de la Ruffinière du Prey
 Controversies Over the Imitation of Cicero in the Renaissance, Izora Scott
 João de Barros: humanista português e historiador da Ásia, Charles R. Boxer
 History of the City of Rome in the Middle Ages, Parte 2, Ferdinand Gregorovius
 Renaissance Book Collecting: Jean Grolier and Diego Hurtado de Mendoza ..., Anthony Hobson
 A History of Classical Scholarship: From the Revival of Learning to the End ..., John Edwin Sandys
 Fictional Traces: Receptions of the Ancient Novel, Volume 2, Marília Futre Pinheiro, S. J. Harrison
 The Fortunes of Apuleius and the Golden Ass: A Study in Transmission and ..., Julia Haig Gaisser
 Pierio Valeriano on the Ill Fortune of Learned Men: A Renaissance Humanist ..., Pierio Valeriano
 A new and general biographical dictionary

Vidu ankaŭ

Referencoj

Kategorio:Italaj humanistoj
Kategorio:Italaj filologoj
Kategorio:Italaj poetoj
Kategorio:Italaj bibliotekistoj
Kategorio:Homoj de la Itala Renesanco